Президент: «Еліміздің байлығы әр азаматқа тең бөлінуі керек»
"Президент: «Еліміздің байлығы әр азаматқа тең бөлінуі керек»" | "https://abai.kz/post/173158"
TITLE: Президент: «Еліміздің байлығы әр азаматқа тең бөлінуі керек»
URL: https://abai.kz/post/173158
META: "Президент: «Еліміздің байлығы әр азаматқа тең бөлінуі керек»" | "https://abai.kz/post/173158"
DATE: 01.09.2023
AUTHOR(s): Abai.kz
TOTAL WORDS: 162
TEXT: 2029 жылға қарай ұлттық экономиканың көлемін 450 миллиард долларға дейін екі есе ұлғайту мақсаты қойылды. Бұл туралы Президент Қасым-Жомарт Тоқаев Қазақстан халқына жолдауында айтты. «Еліміздің экономикасын дамытуға қатысты бүгін айтылған жоба-жоспардың бәрі нақты зерттеліп, есептеліп жасалды. Бүкіл экономикалық жүйені шұғыл түрде түбегейлі қайта қарап, өзгерту арқылы елімізді өркендетеміз, халықтың әл-ауқатын арттырамыз. Реформаның басты мақсаты – экономикамыздың тұрақты өсімін 6-7 пайызға жеткізу және 2029 жылға қарай ұлттық экономиканың көлемін 2 есеге ұлғайту, яғни 450 миллиард долларға жеткізу», - деді Қасым-Жомарт Тоқаев. Президент мұның ауқымды әрі күрделі міндет екенін атап өтті. «Бірақ біз еліміздің байлығын, табысын азаматтарымыздың арасында әділ бөлуіміз қажет. Бір сөзбен айтқанда, экономикалық өсімнің игілігін әрбір азаматымыз көруі керек. Бұл – принципті мәселе. Еліміздің болашағы баянды болсын десек, бұл стратегиялық міндетті қалайда орындауға тиіспіз. Мен еліміздің даму бағдары туралы пайымдарымды үнемі айтып жүрмін. Соны тағы да қайталағым келеді. Біз болашақта қандай ел болатынымызды нақты білеміз. Бәріне бірдей мүмкіндік беретін өркениетті ел – Әділетті Қазақстанды құрамыз», - деді Мемлекет басшысы. Фото: ғаламтордан Abai.kz
